Document ID: 32015D0432

ODLUKA VIJEĆA (ZVSP) 2015/432
od 13. ožujka 2015.
o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 29.,
budući da:
(1)
Vijeće je 17. ožujka 2014. donijelo Odluku 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (1).
(2)
Vijeće je 8. rujna 2014. donijelo Odluku 2014/658/ZVSP (2) i time produljilo te mjere za dodatnih šest mjeseci.
(3)
Vijeće za vanjske poslove složilo se 29. siječnja 2015. da bi se mjere trebale produljiti. Vijeće je preispitalo pojedinačna uvrštenja na popis. Unose za pedeset osoba trebalo bi izmijeniti, a unos za jednu preminulu osobu obrisati.
(4)
Odluku 2014/145/ZVSP trebalo bi stoga na odgovarajući način izmijeniti,
DONIJELO JE OVU ODLUKU:
Članak 1.
Odluka 2014/145/ZVSP mijenja se kako slijedi:
1.
u članku 6. drugi podstavak zamjenjuje se sljedećim:
„Ova se Odluka primjenjuje do 15. rujna 2015.”
2.
Prilog se mijenja kako je utvrđeno u Prilogu ovoj Odluci.
Članak 2.
Ova Odluka stupa na snagu sljedećeg dana od dana objave u Službenom listu Europske unije.
Sastavljeno u Bruxellesu 13. ožujka 2015.

Labels: 18
11
5